**528/2019.(XI.28.) Kgy. sz. határozat**

Szombathely Megyei Jogú Város Közgyűlése felhívja a Vasivíz Zrt. Igazgatóságát, hogy büntetőjogi és polgári jogi felelőssége tudatában vizsgálja felül az Igazgatóságnak a 2019. évi bértömeg 60.150 e Ft összeggel történő megemeléséről szóló 43/2019. (XI.22.) számú, valamint a 46/2019. (XI.22.) számú határozatát, amely a vezérigazgató részére 2019. évre egyszeri bérkiegészítésként 35.327 e Ft kifizetését hagyta jóvá, amely a prémiummal együtt meghaladhatja a 65 millió forintot.

A Közgyűlés felkéri továbbá a Vasivíz Zrt. Felügyelőbizottságát, hogy a fenti IG határozatokat vizsgálja meg, kiemelten a felelős gazdálkodásra vonatkozóan a társaság jelenlegi pénzügyi helyzetének tükrében.

A Közgyűlés felhívja az Igazgatóság és a Felügyelőbizottság tagjainak figyelmét arra, hogy tevékenységükért a Ptk. vonatkozó rendelkezései alapján vagyoni felelősséggel tartoznak.

A Közgyűlés felkéri a polgármestert, hogy kísérje figyelemmel a fenti IG határozatok végrehajtását, különösen jelen határozatban foglaltakra, és amennyiben indokolt, úgy a megfelelő hatóságoknál tegye meg a szükséges intézkedéseket.

A Közgyűlés felkéri továbbá a vezérigazgatót, hogy a jogviszonya hátralévő időtartamában a Zrt. szokásos napi ügymenetéhez, működéséhez szükséges intézkedéseken túl egyéb döntéseket nem hozzon.

**Felelős**: Dr. Nemény András, polgármester

Dr. Horváth Attila, alpolgármester

(a végrehajtás előkészítéséért: Dr. Károlyi Ákos jegyző

Nagyné Dr. Gats Andrea, a Jogi és Képviselői Osztály vezetője

Dr. Kohuth Viktor, a Vasivíz Zrt. vezérigazgatója

a Vasivíz Zrt. Igazgatósága és Felügyelőbizottsága)

**Határidő**: azonnal